google/wiki40b huggingface dataset:
Saltarello

Saltarello (av det italienske verbet saltare: hoppe) er en livlig dans i tretakt som første gang er kjent fra Napoli på 1300-tallet. Det finnes noen melodier fra den tiden, men ingen tidlige instruksjoner om dansetrinn er bevart. Som navnet antyder ble dansen utført med høye sprang.
På 1400-tallet ble det skrevet flere dansebøker, blant andre Arte Saltandi & Chorea Ducendi (F-Pn f. Ital, 972). Termen saltare fortrengte på den tiden danzare og koreografien viser fire ulike danser, i økende tempo: bassadanza, quadernaria (også kalt salterello tedesco), den egentlige salterello og piva. Arte Saltandi beskriver hovedsakelig hvordan disse fire dansene kan kombineres, men inneholder framfor alt tilhørende notemateriale.
Vestlandsrådet

Samarbeid om politiske saker

Rådet har et særlig ansvar for politisk sentrale og strategiske saker på Vestlandet. Arbeid med Ferjefri E39, Nasjonal transportplan, rassikring, Stad skipstunnel, havner med internasjonal standard og riksvegferjer med universell utforming har vært viktige samferdselspolitiske saker. Andre saker er å utvikle og kommersialisere nye oppdrettsarter på Vestlandet, sikre verftsindustrien,  trygge de tekniske fagskolene, og sikre at man har relevante fagmiljøer og fagarbeidere i framtida, spille en viktig rolle innen forvaltning av oppdrettskonsesjoner, sikre gode rammevilkår for Kystruta (Hurtigruten), og å spille en aktiv rolle for å få en ny båtrute mellom Vestlandet og Newcastle. 
Vestlandsrådet ønsker også å være en tydelig stemme i forhold til EU og det internasjonale samfunn. Både uttale om Sellafield, om ny forvaltningsplan for Nordsjøen, innspill til EUs fiskeripolitikk, kommentarer til EUs 2020-strategi har vært drøftet og behandlet i rådet. Vestlandet har ellers sentrale posisjoner gjennom hver enkelt fylkeskommune både i North Sea Commission, og CPMR (Conference of Peripheral Maritime Regions) som er en lobbyorganisasjon overfor EU. I tillegg er Vestlandsrådet medlem av og kontaktpunkt for NORA – Nordatlantisk samarbeidsråd. NORA er etablert og langt på vei finansiert av Nordisk ministerråd.
Yanggu (Shandong)

Yanggu (kinesisk: 阳谷县; pinyin: Yánggǔ Xiàn) er et fylke i provinsen Shandong i Folkerepublikken Kina. Det er understilt byprefekturet Liaocheng.
Befolkningen var i 1999 på 748818.

Kulturminner

Det neolittiske Jingyanggang-funnstedet (景阳岗遗址, Jingyanggang yizhi) ble i 2001 tilføyd Folkerepublikken Kinas liste over kulturminner.

Samferdsel

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.
Erhu

Erhu  (kinesisk: 二胡, pinyin: èrhú, også kalt nanhu, 南胡, nan = «sørlig»), også kalt kinesisk fiolin, er et tostrengers strykeinstrument fra Kina som benyttes både som solo- og som  orkesterinstrument. Det hører likesom zhonghu, gaohu, banhu, jinghu, sihu og flere andre til den store huqinfamilien. 
Erhu betyr ordrett «to-barbarisk», et navn som bygger på at det (likesom de andre musikkinstrumentene i huqinfamilien) har utenlandske (sentralasiatiske) røtter, og to strenger. Alternativt kan totallet (二) vise til at det er det nest største i denne  instrumentfamilien. 
Erhuen kom trolig til Kina på 900-tallet og vokste gradvis i popularitet. Den antas å ha utviklet seg fra xiqin 奚琴, et instrumernt som beskrives som en utenlandsk tostrengers lutt i Yue Shu 樂書, et encyklopedisk verk skrevet av musikkteoretikeren Chen Yang under Song-dynastiet. 
På 1800-tallet avanserte erhuen til hovedinstrumentet innen kinesisk opera. Det dreier seg da for det meste om en variant som kalles jinghu 京胡 eller jingju 京剧.
Erhuen ble også til et ledende soloinstrument innen  kinesisk underholdningsmusikk. Også i den moderne Folkerepublikken Kina er instrumentet ett av de mest populære instrumentene.
Temperatur

Negativ temperatur

Som en kuriositet kan nevnes at det absolutte nullpunkt ikke kan nås, men negativ absolutt temperatur er mulig (Negativ absolutt temperatur må ikke forveksles med minusgrader i °C). Systemet er da ute av likevekt, og varme flyter fra området med negativ temperatur til det med positiv temperatur. Negativ temperatur tolkes dermed som varmere enn positiv temperatur (dvs. over uendelig varmt).
Jan Spurkeland

Musiker

Jan Spurkeland var 1957-1960 gitarist og vokalist i dansebandet "Trio Intim" med bl.a Ivar Medaas. Senere med annen besetning i Kauslands Orkester.

Relasjonsledelse

Jan Spurkeland er forfatter og kursholder innen fagområdet "Relasjonsledelse"
Beddingestrand

Beddingestrand er et tettsted i Trelleborg kommune i Skåne län i Sverige. I 2010 hadde tettstedet 678 innbyggere.
Stedet er egentlig en gammel fiskerlandsby. I en stor storm i 1874 ble mye av den gamle bebyggelsen skylt på havet, bare åtte hus stod igjen. I dag er Beddingestrand blitt et sted som vokser igjen. Stadig flere fritidshus langs sydkysten er blitt gjort om til helårsboliger. I Beddingestrand ligger Bedinge Golfklubb og det tidligere dansestedet Granhyddan, som var populært fra tidlig 1900-tall.
Corbin Bernsen

Bakgrunn

Bernsen var sønn av Harry Bernsen, en Hollywood-produsent, og såpeoperaskuespilleren Jeanne Cooper, som blant annet dukket opp på The Young and the Restless. Han ble uteksaminert fra Beverly Hills High School i 1971. Bernsen har fått både en Bachleorgrad i Theatre Arts og en MFA i skuespill fraUniversity of California, Los Angeles (UCLA).

Skuespiller

Etter en to-års opptreden på såpeoperaen Ryan's Hope ble Bernsen tildelt rollen som advokat Arnold Becker på den superpopulære TV-serien LA Law i 1986. Rollen ga ham både Emmy og Golden Globe-nominasjoner, og han fikk opptredener på dusinvis av magasiner, og han var gjesteskuespiller i TV-programmer som for eksempel Seinfeld og The Larry Sanders Show. Han var en av de få aktører igjen på LA Law som var med i alle sesongene frem til programmet ble tatt av skjermen i 1994. 
Bernsen dukket opp sammen med den britiske skuespilleren Bruce Payne i filmene Kounterfeit og Aurora: Operation Intercept. Han spilte hovedrollen som Dr. Alan Feinstone, i skrekkfilmen The Dentist og senere i oppfølgeren. Bernsen dukket opp på TV-showet General Hospital, hvor han portretterte John Durant fra september 2004 til denne karakteren ble myrdet i mai 2006. 
Bersen spilte karakteren Jack Sherwood på Cuts, og han dukket to ganger på Celebrity Mole, og han spilte en advokat i TV-serien Boston Legal. Han dukket opp som Q2 på Star Trek: The Next Generation. Han hadde også en tilbakevendende rolle som kaptein Owen Sebring på militære dramaserien JAG og han spilte rollen som en republikansk senator på to episoder av showet The West Wing. 
Bersen regisserte, produserte og spilte i skrekkfilmen Dead Air. Bernsen var medstjerne i Psych, der han spilte rollen som Henry Spencer, faren til hovedpersonen, Shawn Spencer som ble spilt av skuespiller James Roday. I filmen RUST, spilte Bernsen en tidligere prest som vender tilbake til hjembyen. Bernsen er president og medeier i Public Media Works, et nytt medieselskap som utvikler underholdning. Han regisserte og spilte hovedrollen i Bilpool Guy, selskapets første film. Den var rettet mot fans av såpeopera og ble utgitt på DVD i 2005. 
Bernsen er grunnlegger og leder av Team Cherokee Productions, et uavhengig produksjonsselskap som, i likhet med Public Media Works, utvikler, produserer og markedsfører filmer og TV-show som var målrettet mot spesielle grupper av fans. Sammen med Bernsen, blir selskapet drevet av James Greilick, som er ansvarlig for utvikling av filmene. Selskapets nyeste film heter RUST og ble utgitt på DVD i 2010. 
Bernsen er gift med den britiske skuespilleren Amanda Pays. Paret har fire sønner sammen. I 2008 dukket Bernsen og hans familie på NBC-showet Celebrity Familie Feud, som først konkurrerer mot Margaret Cho-familien og deretter mot mannskapet fra TV-serien American Chopper, men Bernsen-familien tapte mot dem. Bernsen har en av de største samlinger av snøkuler i verden, da hans samling består av mer enn 6000 slike snøkuler.
Ederdemningen

Ederdemningen (tysk: Edertalsperre) er en demning i elva Eder, beliggende i Landkreis Waldeck-Frankenberg sørvest for Kassel i Hessen, Tyskland. Den demmer opp innsjøen Edersee, som med 12 km² er den nest største kunstig oppdemmede innsjøen i Tyskland.
Anlegget har knyttet til seg Waldeck vannkraftverk – et såkalt pumpekraftverk som nytter to oppdemmede reservoarer hvorav ett er Edersee, og har installert vannkraftkapasitet på 704 MW effekt. Ellers er det også en direkte installert vannkraftverk i selve demningen, med 20 MW effekt.
Demningen ble innviet i 1914, og ble bombet av britiske fly i 1943. Demningen er en betong buedam på 250-400 meter, med høyde 47 meter og en byggekostnad i 1914 på 25 millioner gullmark.
Tofu

Tofu (tradisjonell kinesisk: 荳腐, forenklet kinesisk: 豆腐, pinyin: dòufu), også kalt bønneost, er et tradisjonelt soyaprodukt med opphav i Asia. Det lages av soyamelk tilsatt et koagulerende middel, som for eksempel syre (sitronsaft eller eddik). Massen som da samler seg siles, presses, kjøles og tilberedes/konserveres etter smak.
Tofu er rikt på proteiner, og har svært lavt fettnivå og er derfor populært blant vegetarianere og helseentusiaster. Det kan også brukes av melkeallergikere som alternativ til ost i matlagingen.
Tofu har sitt opphav i Kina under Han-dynastiet. Farmakologen Li Shizhen fra Ming-dynastiets tid beskrev hvordan man lager tofu i sitt verk Bencao Gangmu.

Etymologi

Det norske ordet tofu kommer fra det japanske tōfu (豆腐), som igjen kommer fra det kinesiske dòufu (豆腐 eller 荳腐), som betyr «bønne» (豆) pluss «ferment» 腐).
Hjerte- og karsykdommer

Sykdommer i vener

Sykdommer i vener har andre årsaksforhold enn sykdommer i arteriene. Åreforkalkning rammer aldri venene, der blodtrykket er lavt. 
Lite bevegelse av en ekstremitet, kreft og visse blodsykdommer er eksempler på risikofaktorer for utvikling av sykdom i venene, som venetromboser.
Åkertrommel

Åkertrommelen er et jordarbeidingsredskap som man bruker etter såing på jordet. Den har som hensikt å pakke jorda rundt frøet slik at man skaper bedre vekstvilkår ved at det etableres undergrunnskontakt for matjordlaget. Uten denne gunstige jordpakkingen vil spire- og vekstprosessen til planten bli sterkt hemmet. En annen viktig oppgave trommelen har er også å bryte jordoverflaten etter jordpakkingen, slik at man reduserer uheldig fordamping fra såbedet. 
Det finnes forskjellige typer tromler til ulike typer formål som; knasttrommel, spiraltrommel, tannpakketrommel, glattrommel, ribbetrommel, ringpakketrommel, fingerpakketrommel, stempelpakketrommel, hjulpakketrommel og automatpakker (slodd og ringpakketrommel).
Gustav Jansson

Karriere

Jansson startet karrieren i Katrineholms AIK, og spilte for Värmbols FC fra 2004 til 2009. I 2010 gikk han til Åtvidabergs FF. Han spilte første kamp for klubben, og sin første kamp i Allsvenskan 2. mai 2012, da han i 74. minutt kom inn for Henrik Gustavsson i et 0–3-oppgjør på hjemmebane mot BK Häcken.
Jansson har i løpet av oppholdet i Åtvidabergs FF hatt funksjon som andrekeeper, etter Henrik Gustavsson. Jansson forlenget kontrakten med Åtvidabergs FF i 2014 fram til etter 2015-sesongen.
Ceroplesini

Utseende

Middelsstore til nokså store, mørkfargede trebukker. Noen arter har gule eller røde bånd på dekkvingene.
Soveromskultur

Soveromskultur (engelsk: Bedroom culture) er et begrep innen barnemedieforskning som er med på å forklare medienes rolle i barns læringsprosess. Begrepet stammer fra en stor britisk undersøkelse kalt Children and their changing media environment gjort mellom 1997 – 1999.
Resultater fra undersøkelsen viser at økende velstand, endrede samværsmønster i familien, reduksjon av størrelse på familier, ny ungdomskultur og et stadig større forbruksmarked er faktorer som ligger til grunn for at mediene kommer inn i huset. Soverommene til europeiske barn er jevnt over godt utstyrt med bøker, radio, tv, videospill og spillmaskiner koblet til tv og PC, dette gjør soverommet til et viktig sted for fritid og læring hos barnet.
Uttrykket soveromskultur (bedroom culture) har vanligvis vært brukt om tenåringers forbrukskultur, spesielt jenter og deres søken etter personlig identitet. (McRobbie & Garber 1986) Dagens soveromskultur viser til at barn og unge mennesker tilbringer store deler av fritiden hjemme, oftest sammen med medier, i økende grad skjermbaserte, og de oppholder seg på soverommet fremfor i familiestuen.
Barn med mye mediautstyr oppholder seg oftere på rommet sitt enn de med mindre utstyr. Tenåringer tilbringer med tid på soverommet enn de yngre og jenter tilbringer mer tid enn gutter på soverommet sitt.
Kang (seng)

Kang (kinesisk: 炕, pinyin: Kàng; mandsju: nahan; tibetansk: cachi ཚ་ཁྲི་) er en tradisjonell ovnseng eller soveplattform for flere personer, murt opp med murstein eller lignende. Den er kjent og vanlig fremfor alt i  Mandsjuria i det nordøstre Kina, men er også kjent i områder derfra og vestover helt inn i Tibet.

Byggemåte

Et system av rør (kàngdòng 炕洞) fører røyk og varmluft fra ildstedet inn i kangens indre, slik at den blir oppvarmet nedenfra. Murtstein holder meget godt på varme. Anretninger mellom kaminen som betjener kangen og selve rørsystemet fungerer slik at ikke rørene etterhvert skal bli tilstoppet av aske. Overflatetemperaturen på en oppvarmet Kang er gjerne på 40 °C.
I dag blir kanger vanligvis bygget av betong.

Bruk

Om vinteren benyttes kangen ikke bare for nattesøvnen men også som alment oppholdssted. Til måltider og eventuelt andre gjøremål som trenger en anretning benyttes et tilpasset småbord (kàngjī 炕几 eller kàngzhuōzi 炕桌子) som settes på kangen.
Tradisjonelt soves det i en hierarkisk orden. Øverst i hierarkiet er det sted som er nærmest varmekilden (kàngtóu 炕头). Der sov husholdets eldste mann, så fulgte hustruen, deretter de forskjellige familiemedlemmene etter generasjon, alder og kjønn.
Kangen benyttes også til tørking av tøyvask (kàngbù 炕布) og innhøstet frukt, og til og med som rugekasse for egg.

Historie

Arkeologiske funn viser at en oppvarmet sengeflate er som konsept kjent i Kina helt tilbake i neolittisk tid; funn som viser dette er gjort i Banpo ved Xi'an i Shaanxi. Sengen i Banpo Xian var av ti centimeter stampet leire på gulvet. Historisk var sengen kalt huoqiang og ble oppvarmet av zhidi, det vil si ved å tenne et åpent bål på sengen. Før man la seg kostet man bort restene. Tangdikteren Meng Jiao skrev i diktet Handi Baixing Yin: Intet brensel å varme opp gulvet med for søvnen; står og gråter med forkjølelse ved midnatt isteden. Gjentatt bålbrenning gjør sengeoverflaten hard og motstandsdyktig mot fukt.
Den første formen for oppvarmet sengeplattform oppstod i Kina ved bruk av et enkelt piperør. Denne typen plattform er funnet ved utgraving av et hus fra det første århundre etter Kristus i Heilongjiang. Rørpipen hadde L-form, var bygd av adobe og brostein, og tildekket av steinheller.
Oppvarmede vegger med et dobbelt rørpipesystem ble funnet i et gammelt palass fra 300-tallet i provinsen Jilin. Den har en L-formet adobebenk med et dobbelt rørpipesystem. Strukturen er mer kompleks enn det med et enkelt rørsystem, og er strukturelt nærmere en kang.
Ordet kang betyr «å tørke», og er belagt i en kinesisk ordbok fra 121 e.Kr. Den eldste ferdig utviklede kang har man funnet restene av i Ninghai i Heilongjiang, i Longquanfupalasset (699-926).
Skotfoss

Skotfoss er en bydel i Skien kommune i Telemark. Skotfoss har rundt 1 700 innbyggere. Stedet ligger ved utløpet av innsjøen Norsjø. Den nederste av kanalene i Telemarkskanalen, Norsjø–Skienkanalen har sitt største sluseanlegg her (Løveid sluser).
Skotfoss er bygd opp rundt fossen, fossekraften og industrien. Her lå en gang Nord-Europas største papirfabrikk, Skotfos Brug. Papiret herfra ble eksportert til hele verden. Aviser som The New York Times brukte en gang papir fra fabrikken på Skotfoss. Fabrikken ble nedlagt i 1987.
Skotfoss kirke ble bygget i 1900, byggingen ble betalt av papirfabrikken Union og den ble bygget av arbeidere fra Skotfoss Bruk. Skotfoss historielag har reist en statue navngitt etter en av damene som arbeidet ved Union, Ulla. Den er plassert på Torget. Norges første fotballklubb var grunnlagt på Skotfoss. 
Fotballspilleren Frode Johnsen er oppvokst på Skotfoss og Skotfoss Turn & Idrettsforening var Johnsens ungdomsklubb. 
Løveid skytterlag ble etablert i 1894 på Skotfoss og har sin sommeraktivitet på baneanlegget. Løveid skytterlag er tilsluttet Det frivillige skyttervesen (DFS) og er første gang nevnt i 1890 under Telefylkets Folkevæpningssamlag. Skytterlaget kom tilbake på listene i DFS i 1894 som er lagets offisielle stiftelsesår. Laget ble borte i perioden 1927 til og med 1939.
RokokoPosten

RokokoPosten er en dansk nettavis med satiriske og humoristiske nyhetsinnslag som har utgitt artikler siden september 2010.
RokokoPosten er grunnlagt av Mikkel Andersson, Annica Carlsen, Zenia Larsen og Marta Sørensen. Avisen karikerer medienes formspråk med dypt alvor, og er i samme genre som den amerikanske nettavis og organisasjon The Onion. RokokoPosten ble i 2011 kåret som årets beste medie av det danske online fagmagasinet Kommunikationsforum, og hadde i begynnelsen av 2012 rundt 200 000 sidevisninger om måneden. Høsten 2013 utkom avisens beste nyheter i bokform  og senere samme år, inngik nettavisen en avtale om å utkomme sammen med den jyske avisen Jyllands-Posten.
Arkadia – reisen til jordas indre

Arkadia – reisen til jordas indre (orig: Les Mondes Engloutis. På norsk «De sunkne verdener») er en fransk animerte science fiction- og eventyrserie for barn og unge som gikk på France Television  fra 1985 til 1987. Serien handlet om en sivilisasjon i jorden indre. Denne oppstod etter en stor katastrofe på jorden. De overlevende flyktet deretter inn til jordens sentrum, hvor de skapte en ny silivilisasjon kalt Arkadia. Der inne ble de holdt i live av Shagma, en kunstig sol plassert i sentrum av byen. Årtusener senere oppdaget de at Shagma var i ferd med å dø av en slags sykdom. En gruppe fra Arkadia la derfor ut på en farefull ferd for å finne en kur.  
Serien ble produsert av Michel Gauthier, Nina Wolmark (skrev også sangtekstene) og Gilbert Wolmark. Vladimir Cosma sto for melodi til sangene. Selskapene France Animation og France 2 sto for produksjonen. Serien består av to sesonger på 26 episoder hver (52 episoder til sammen). Boybandet Menudo fremførte kjenningsmelodien for deler av den andre sesongen. Serien hadde premiere på den franske kanalen Antenne2 den 17. september 1985. 
I Norge ble den vist på NRKs Frokost-TV på 1980-tallet, i original fransk versjon, og tekstet på nynorsk. Første sending på norsk TV var 6. september 1986. I Norge ble serien også kjent under tittelen Shagma.

Synopsis

Historien omhandler en urgammel sivilisasjon. Etter den «Store Katastrofen» flyktet de overlevende inn til jordens sentrum, hvor de skapte en by kalt Arkadia. Byen gis lys og liv fra Shagma (kalt Tehra i den engelske versjonen), en kunstig sol som ligger i sentrum av byen. Uvitende om at det fremdeles fantes liv på jordens overflate bestemte byens eldste seg for å låse bort all informasjon om sin fortid, og det ble forbudt å gå inn i byens arkiver, som etter hvert blir glemt. Årtusener senere oppdager man at Shagma er i ferd med å dø av en mystisk «sykdom», men ingen vet lenger hvordan solen fungerer. I desperasjon bryter Arkadias barn loven, og oppsøker de nå mytiske arkivene. Der finner de Shag-Shag som var satt til å vokte arkivene, og med hans hjelp og kunnskaper fra arkivene skaper barna en budbringer, Arkana, som de sender mot overflaten (ombord i Shag-Shag) for å lete etter en kur for den døende solen (i den tro at beboerne på overflaten er like avanserte som deres fjerne forfedre som en gang skapte Shagma).
I en hule nær overflaten møter Arkana Bob og Rebecca, to søsken fra overflaten, og Spartakus, en vandrer og tidligere gladiator fra en av de mange strataene under jorden. Etter å ha unnsluppet et angrep fra piratene overtaler Arkana dem til å hjelpe med å finne kuren hun leter etter. Sammen reiser de så rundt mellom strataene i både tid og rom på jakt etter en kur for Shagma, med piratene hakk i hæl.
Urotsukidōji

Urotsukidōji (超神伝説うろつき童子 Chōjin Densetsu Urotsukidōji) er en japansk erotisk skrekkmanga skrevet og illustrert av Toshio Maeda. Det ble også siden lagd en OVA-serie til mangaen.
Urotsukidōji ble skapt i 1986, og i denne serien vikte Toshio Maeda fra sine tidligere verk, som hovedsakelig dreide seg rundt erotikk blandet med mørk humor og det overnaturlige. Han skulle lage serien for Manga Erotopia, et pornografisk mangatidsskrift publisert av Wani Magazine eksperimentelle fortellinger.
Selv om mangaen endte opp med å få kultstatus, var den animeen som ble notorisk. Regissøren Hideki Takayama tok seg stor frihet med handlingen fra animeen, og blandet sammen sjangertrekk fra skrekk i tillegg til vold og sadistiske voldtekstsscener som ikke var med i mangaen. Maeda skrev til og med at han mente at animeen var motbydelig, fæl, sadistisk, men samtidig strålende. Han skrev også at han beundret måten Takayama så mangaen på. Animeserien er mest kjent for å være den første innenfor tentakkelvoldtekstsjangeren, selv om bare en scene i den første OVA-en faktisk har noen slike scener. Det var ikke noe tentakkelvoldtekt i magaen, men dukket opp flere år senere i Demon Beast Invasion.
Arusha-erklæringen

Arusha-erklæringen er et politisk program for TANU-partiet (senere Chama Cha Mapinduzi, CCM) i Tanzania. Erklæringen ble utarbeidet av landets første statsminister etter selvstendigheten og senere president Julius Nyerere. Erklæringen, som ble vedtatt januar 1967 i byen Arusha, regnes som et av de viktigste dokumenter om økonomi og politikk i det selvstendige Afrika.
Arusha-erklæringen la fundamentet for den sosialistiske kursen Tanzania slo inn på etter selvstendigheten, og la stor vekt på uavhengighet, sosial utjevning og selvberging, herunder landsbygdas og jordbrukets rolle i utviklingen, i motsetning til en mer teknokratisk/industriell kurs. Verdien av tradisjonelle organisasjonsformer, som for eksempel storfamilien, understrekes. Erklæringen fastslår også nødvendigheten av økt nasjonal kontroll over økonomien, blant annet gjennom sosialisering av banker, industri, handelsselskaper og plantasjer. I tillegg tok erklæringen opp menneskerettighetene og forbød TANUs ledere å bruke sin stilling til økonomisk vinning.
Slingrebøyle

Slingrebøyler (engelsk: gimbal) er en innretning som gjør det mulig for et instrument eller gjenstand, å holde seg «i ro» selv om hovedplanet beveger seg. Det vanligste eksempelet er et skipskompass. Når dette er hengt opp i to slingrebøyler vil kompasset ligge horisontalt selv om skipet stamper eller slingrer. Gerolamo Cardano (1501–1576) er tilkjent æren for oppfinnelsen idet det er han som først beskrev den, men en mener at prinsippet var kjent tidligere. Etter Cardano blir slingrebøyler også omtalt som et «kardansk oppheng». Prinsippet inngår også i et universalledd.

Historie

Kardansk oppheng ble anvendt av Philon von Byzanz allerede i år 230 f.Kr. til å henge opp et maleutstyr slik at innholdet holdt seg i ro. i Kina kan kardanske oppheng spores tilbake til 140 f.Kr. At prinsippet var kjent i middelalderen fremgår av en tegning av Villard de Honnecourt. Leonardo da Vinci brukte slingrebøyler til å henge opp et kompass

Oppbygning

Teknisk kan en realisere et sett av slingrebøyler med en metallring, i denne er opphengt to nye ringer slik at opphengsaksene ligger 90grader fra hverandre og ringene kan fritt dreie om opphengsaksene. Instrumentet kan nå settes fast på den indre ringen.
Slingrebøyler kan anvendes der en trenger å holde noe «i ro» der underlaget er i bevegelse. Det klassiske eksempelet er skipskompass, men er også brukt i byssa for å holde stekepanna horisontal.
Slingrebøyler brukes til oppheng i gyroskop, gyrokompass og lignende. Avhengig av hvor mange akser som inngår kan en lage gyroer med 1, 2 eller 3 frihetsgrader.
Hollendarbukta

Hollendarbukta er en 2 km bred bukt sør i Isfjorden og nordvest i Nordenskiöld Land, Svalbard. Bukta ligger midt mellom Colesbukta og Grønfjorden, og her renner Hollendarelva ut i Isfjorden. I vest avgrenses bukta av Kapp Dresselhuys. Hele Hollendardalen er isfri. På stedet fant man rester av nederlandsk fangstvirksomhet.